open-index/open-wikipedia-markdown huggingface dataset:
رخسار ڈھلوں

**رخسار ڈھلوں** ایک ہندوستانی فلم اداکارہ ہیں جنھوں نے جنوبی بھارت کی فلم انڈسٹری میں اپنے کیریئر کا آغاز کیا  ۔ وہ اب بالی ووڈ میں قدم رکھنے جارہی ہیں ، ان کی &nbsp; پہلی فلم  RSVP فرنچائز فلم *بھنگڑا پا لے* ہے جس میں وہ سنی کوشل کے مدمقابل کام کریں گی  ۔

## ذاتی زندگی
رخسار ایک بھارتی پنجابی گھرانے سے تعلق رکھتی ہیں ، وہ ایلنگ، لندن میں پیدا ہوئے ہیں۔ نوعمری میں ہی وہ گوا منتقل ہو گئیں اور وہاں اپنی تعلیم مانویکاس انگلش میڈیم ہائی اسکول میں جاری رکھی ۔ آٹھویں جماعت تک گوا میں تعلیم مکمل کرنے کے بعد ، انھوں نے بنگلور میں بالڈون گرلز ہائی اسکول سے اپنے ہائی اسکول کی تعلیم مکمل کی اور اس کے بعد بنگلور یونیورسٹی سے فیشن ڈیزائننگ کی ڈگری حاصل کی۔ فی الحال بنگلور ان کی موجودہ رہائش گاہ ہے۔

## کیریئر
سن 2016 کے اوائل میں ، اانہوں نے کنڑ زبان میں فلم *رن انتھونی* سے فلمی کیرئیر کا آغاز کیا جس میں ان کے مدمقابل ونئے راج کمار تھے ، جو کنڑ انڈسٹری لیجنڈری اداکار اور گلوکار ، ڈاکٹر راج کمار کے پوتے ہیں۔ یہ فلم ایک رومانٹک تھرلر تھی جس کے مصنف اور ہدایتکار رگھو شاستری تھے۔ فلم میں رخسار نے ایک خودکش بمبار کا کردار ادا کیا تھا، فلم نے عمدہ کارکردگی کا مظاہرہ کیا اور رخشار کی اداکاری کو سراہا گیا۔ ۔ *ٹائمز آف انڈیا* نے فلم پرتبصرہ کرتے ہوئے رخسار کا خاص تذکرہ کیا۔ اخبار نے بتایا ، ‘‘رخسار اپنے کردار میں سبقت لے گئیں’’۔ 

اپریل 2018 میں ، اداکر نانی (اداکار) کے مدمقابل برخلاف ان کی فلم " کرشناارجن یدھم " تھیئٹرز میں کامیاب رہی۔ "ٹائمز آف انڈیا" نے بیان کیا ، "رخسار ڈھلوں بھی اپنے کردار میں خوبسور نظر آئیں"۔  "فرسٹ پوسٹ" نامی اخبار نے رخسار کے کردار کو سہرا لیا اور بتایا کہ "رخسار نے ایک شہری لڑکی کا کردار بہت عمدگی سے نبھایا جو چھٹیوں پر اپنے گاؤں جاتی ہے" 

## فلموں کی فہرست

## حوالہ جات

## بیرونی روابط
* 
* ٹویٹر : ٹویٹر ایکسی: https://twitter.com/rukshardhillon
* فیس بک : https://www.facebook.com/rukshardhillon

زمرہ:1993ء کی پیدائشیں
زمرہ:اکیسویں صدی کی انگریز خواتین
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی فلمی اداکارائیں
زمرہ:بھارتی نژاد برطانوی اداکارائیں
زمرہ:پنجابی شخصیات
زمرہ:تیلگو سنیما کی اداکارائیں
زمرہ:کنڑا سنیما کی اداکارائیں
زمرہ:گوا کی اداکارائیں
زمرہ:لندن کی اداکارائیں
زمرہ:اکیسویں صدی کی برطانوی اداکارائیں
زمرہ:پنجابی سنیما کی اداکارائیں
زمرہ:برطانوی فلمی اداکارائیں
زمرہ:بھارتی نژاد انگریز شخصیات
زمرہ:بھارت میں یورپی اداکارائیں
زمرہ:پنجابی نژاد شخصیات
زمرہ:فلمی اداکار
زمرہ:خواتین
زمرہ:بھارتی ویب سیریز کی اداکارائیں
حکیم اللہ خان

**ائیر چیف مارشل حکیم اللہ خان درانی** پاک فضائیہ کے بارہویں سربراہ رہے وہ (نو مارچ 1988ء تا 8 مارچ 1991ء) پاکستان فضائیہ کے سربراہ تھے حکیم اللہ خان درانی 15۔اکتوبر 1935ء کو پیدا ہوئے انھوں نے 11جنوری 1957ء کو پاک فضائیہ میں شمولیت اختیار کی۔ 1965ء اور 1971ء دونوں جنگوں میں حصہ لیا اور آخر الذکر جنگ میں ستارہ جرأت کا اعزاز حاصل کیا۔ 9 مارچ 1988ء کو پاک فضائیہ کے چیف آف اسٹاف مقرر ہوئے اور تین برس تک اس منصب پر فائز رہے۔ 8مارچ 1991ء کو اس عہدے سے ریٹائر ہوئے ۔ 

## حوالہ جات

زمرہ:1935ء کی پیدائشیں
زمرہ:1965ء کی پاک بھارت جنگ کی شخصیات
زمرہ:1965ء کی پاک بھارت جنگ کے پائلٹ
زمرہ:1971ء پاک بھارت جنگ کی پاکستانی عسکری شخصیات
زمرہ:بقید حیات شخصیات
زمرہ:پاکستانی عسکری قیادت
زمرہ:پاکستانی ہواباز
زمرہ:رئیس عملہ پاک فضائیہ
زمرہ:سالاران پاک فضائیہ
زمرہ:ستارہ جرات پانے والے افراد
زمرہ:عہدیداران پاک فضائیہ
زمرہ:ایڈورڈز کالج، پیشاور کے فضلا
ذو الفقار علی خان

**ائیر چیف مارشل ذو الفقار علی خان** پاک فضائیہ کے دوسرے سربراہ رہے ہیں
ائیر چیف مارشل ذو الفقار علی خان (سولہ اپریل 1974ء تا بائیس جولائی 1978ء) ائیر چیف مارشل ذو الفقار علی خان پاکستان ایرفورس کے دوسرے چیف آف اسٹاف تھے۔ وہ 10 دسمبر 1939ء کو لاہور میں پیدا ہوئے اور انھوں نے21 دسمبر 1950ء کو پاک فضائیہ میں کمیشن حاصل کیا۔ وہ پی اے ایف اکیڈمی رسالپور سے گریجویشن کرنے والے پہلے ہوا باز تھے جنھیں پاک فضائیہ کی سربراہی کا اعزاز حاصل ہوا۔ وہ 16 اپریل 1974ء کو پاکستان فضائیہ کے سربراہ مقرر ہوئے اور 22 جولائی 1978 ءتک اس عہدے پر فائز رہے۔ ایر چیف مارشل ذو الفقار علی خان کا انتقال 8 مارچ 2005ء کو ہوا۔ 

## حوالہ جات

زمرہ:1930ء کی پیدائشیں
زمرہ:1939ء کی پیدائشیں
زمرہ:1965ء کی پاک بھارت جنگ کی شخصیات
زمرہ:1971ء پاک بھارت جنگ کی پاکستانی عسکری شخصیات
زمرہ:2005ء کی وفیات
زمرہ:پاکستان ایئر فورس اکیڈمی کے فضلا
زمرہ:پاکستان جنگی قیدی
زمرہ:پاکستانی سفارت کار
زمرہ:پاکستانی سفرا برائے ریاست ہائے متحدہ
زمرہ:پاکستانی سفرا برائے سوئٹزرلینڈ
زمرہ:پاکستانی عسکری قیادت
زمرہ:پاکستانی ہواباز
زمرہ:پنجابی شخصیات
زمرہ:سالاران پاک فضائیہ
زمرہ:ستارہ جرات پانے والے افراد
زمرہ:لاہوری شخصیات
زمرہ:عہدیداران پاک فضائیہ
زمرہ:پاک بھارت جنگ 1971ء کے رئیسان عملہ فضائیہ
زمرہ:ویکی ڈیٹا سے مختلف مختصر وضاحت
زمرہ:لاہور کی عسکری شخصیات
زمرہ:رئیس عملہ پاک فضائیہ
دیوان حافظ

**دیوان حافظ** حافظ شیرازی کا فارسی مجموعہ کلام ہے
دیوان حافظ میں پانچ سو غزلیں اوربہت سی رباعیاں، قصیدے اور قطعات موجود ہیںحافظ شیرازی کے دیوان کے خطی نسخے ایران ، ہندوستان ، افغانستان ، پاکستان اور ترکی کے کتب خانوں میں بھی موجود ہیں۔ حافظ شیرازی کو غزل گوئی میں مہارت حاصل تھی اور انھوں نے اس میدان میں عراقی اسلوب کے زیرعنوان نئے اسلوب کی بنیاد رکھی تھی۔دیوان حافظ کے ترجمے پوری دنیا میں پائے جاتے ہیں ۔ حافظ شیرازی کو حافظ قرآن ہونے کی بنا پر حافظ کا لقب دیا گیا تھا۔ حافظ شیرازی نے اپنے اشعار میں بھی اس کی طرف اشارہ کیا ہے۔
حافظ شیرازی کا پورا نام ،خواجہ شمس الدین محمد بن بہاء الدین تھا ۔ حافظ شیرازی چودھویں صدی عیسوی کے معروف ایرانی شاعر گذرے ہیں ۔ حافظ شیرازی کا شمار دنیا کے معروف ترین شعرا میں ہوتا ہے۔پینسٹھ سال کی عمر میں اس دنیا سے رخصت ہو گئے

## حوالہ جات

زمرہ:ایرانی شاعری
زمرہ:ایرانی کتب
زمرہ:چودہویں صدی کی ایرانی شخصیات
زمرہ:چودہویں صدی کے کام
زمرہ:فارسی ادب
زمرہ:فارسی شاعری
زمرہ:فارسی شعری ادب
زمرہ:فارسی نظمیں
زمرہ:قرون وسطی کے شعرا
زمرہ:چودہویں صدی کی عربی کتب
زمرہ:چودہویں صدی کے فارسی شعرا
زمرہ:ویکی ڈیٹا سے مطابقت رکھنے والی مختصر تفصیل
زمرہ:غزل
زمرہ:فارسی کی منظوم داستانیں
زمرہ:شاعری کی کتابیں
استصلاح

**استصلاح** فقہ اِسلامی کی ایک اصطلاح ہے۔ یہ قریب قریب استحسان کے ہے۔ بعض فقہا نے اِسے استحسان کے قریب تر ہونے کے باعث اِسے استحسان کی ہی ایک قسم سمجھا ہے۔
## مزید دیکھیے
* استحسان

زمرہ:اسلامی اصطلاحات
زمرہ:اصول
زمرہ:شرعی قانونی اصطلاحات
زمرہ:شریعت اسلامی میں عربی الفاظ اور جملے
زمرہ:فقہ
زمرہ:فقہی قواعد
زمرہ:قانونی اصطلاحات
زمرہ:مذہبی اخلاقیات
زمرہ:مصادر شریعت اسلامی
عمران اشرف

**عمران اشرف** (پیدائش: 11 ستمبر 1989ء) پاکستانی ڈراما انڈسٹری کے مشہور و معروف اداکار اور ڈراما اسکرپٹ رائٹر ہیں۔ ہم ٹی وی کے سپر ہٹ ڈراما سیریل رانجھا رانجھا کردی میں ان کے کردار **بھولا** نے انھیں شہرت کی بلدیوں پر پہنچا دیا۔ وہ بہترین معاون اداکار کی کیٹگری میں اب تک تین ایوارڈز حاصل کر چکے ہیں۔

ان کا کیریئر مختلف اور ہٹ کر کردار ادا کرنے سے بنا۔ چاہے وہ ’الف، اللہ اور انسان‘ میں ایک خواجہ سرا کا رول ہو یا اب ’رانجھا رانجھا کر دی‘ میں بھولے کا انوکھا کردار جس نے ناظرین کا دل جیت لیا۔

## حالات زندگی
عمران اشرف 11 ستمبر 1982ء کو صوبہ خیبر پختونخوا کے تاریخی شہر پشاور میں پیدا ہوئے۔ انھوں نے اپنے فنی کیرئیر کا آغاز 2011ء میں کیا۔ انھوں نے 2018ء میں کرن اشفاق سے شادی کی جن سے ان کا ایک بیٹا ہے۔ نورِ نظر، باندی، وفا کیسی کہاں کا عشق، آبرو، شہرِ اجنبی، میرے مہرباں، چنگاری، دل لگی، الف اللہ اور انسان، دل موم کا دیا، تعبیر، میں ماں نہیں بننا چاہتی، میرے مہربان، آبرو، صدقے تمھارے، گل رعنا، دولہا مل گیا، محبت مشکل ہے، شہرناز، عشق نچایا، فالتو لڑکی، جھوٹ، بد گمان، کتنی گرہیں باقی ہيں، آبگینہ، خدا میرا بھی ہے، وہ، دلِ جانم، لشکارہ، سسکیاں، دل کا کیا ہوا، میری ماں، جال، انکار اور رانجھا رانجھا کر دی سمیت کئی سیریلز میں وہ اپنی عمدہ اداکاری کے جوہر دکھا چکے ہیں۔ عمران اشرف کو ایوارڈز شوز کی مختلف کیٹگریز کے لیے بھی نامزد کیا گیا۔ ڈراما دل لگی اور گل رعنا کے لیے بہترین سپورٹنگ رول کے ایوارڈز بھی مل چکے ہیں۔ ڈراما سیریل رانجھا رانجھا کر دی میں ان کے کردار **بھولا** نے انھیں شہرت کی بلندیوں تک لے گیا۔ آج کل جیو انٹرٹینمینٹ سے شروع ہونے والے سیریل **کہیں دیپ جلے** میں مرکزی کرادار ادا کر رہے ہیں۔ انھوں نے ہم ٹی وی کے ایک سیریل تعبیر کے لیے اسکرپٹ بھی تحریر کیا ہے جو آج کل آن ائیر ہے۔

## فلمیں

## انعامات و نامزدگیاں

## مزید دیکھیے
* 
* ویوورز چوائس ایوارڈ 2016ء، اے آر وائی ڈیجیٹل
* انسٹاگرام پر عمران اشرف کے سمعی و بصری مواد

## حوالہ جات

زمرہ:1989ء کی پیدائشیں
زمرہ:بقید حیات شخصیات
زمرہ:پاکستانی مرد ٹیلی ویژن اداکار
زمرہ:پاکستانی ٹیلی ویژن اداکار
زمرہ:پشاور میں پیدا ہونے والی شخصیات
زمرہ:پاکستانی مرد فلمی اداکار
زمرہ:پنجابی شخصیات
زمرہ:ضلع سیالکوٹ کی شخصیات
زمرہ:پاکستانی منظر نویس
زمرہ:پاکستانی ٹیلی ویژن میزبان
زمرہ:اکیسویں صدی کے پاکستانی مرد اداکار
پرگیہ جیسوال

**پرگیہ جیسوال** ایک بھارتی فلمی اداکارہ اور ماڈل ہیں۔  وہ زیادہ تر تیلگو سنیما میں نظر آتی ہیں۔ 

## ابتدائی زندگی
پرگیہ جیسوال 21 جنوری 1991 کو جبل پور ، مدھیہ پردیش کے میں پیدا ہوئی اور وہیں ان کی پرورش ہوئی ۔   انھوں نے پونا کے سمبیوسس لا اسکول میں اپنی تعلیم مکمل کی۔ 

سمبیوسس یونیورسٹی میں اپنے ابتدائی دنوں کے دوران ، انھوں نے خوبصورتی کے متعدد مقابلوں میں حصہ لیا اور ایک کامیاب ماڈل بن گئیں۔ 22 جنوری ، 2014 کو انھوں نے فن اور ثقافت کے میدان میں کامیابی کے لیے سمبیوس سنسکرتک پروسکار حاصل کیا۔ 

## کیریئر
پرگیہ جیسوال نے 2014 میں ریلیز ہونے والی دو لسانی تامل اور تیلگوزبان کی فلم ویراتو / دیگا سے جنوبی ہندوستانی فلم انڈسٹری میں اپنی اداکاری کا آغاز کیا۔ 2015 میں ، انھوں نے تہیلگو فلم *مرچی* *لنٹی کراڈو* اور بعد میں ہدایتکار کرش کی پیریڈ ڈراما فلم *کانچے* میں کام کیا۔ پرگیہ جیسوال نے اس سے قبل بھی کرش کی فلم *گبر از بیک* میں ایک کردار کے لیے آڈیشن دیا تھا لیکن وہ اس کردار کے لیے منتخب نہیں کی گئی۔ مگر بعد میں کرش نے *کانچے* میں انھیں مرکزی کردار کی پیش کش کی۔  اس نے ایک امیر زمیندار کی بیٹی سیتا دیوی کا کردار اداکیا، جو ہری بابو ( ورون تیج ) سے محبت کرتی ہے جو بعد میں دوسری جنگ عظیم میں لڑتا ہے۔ زیادہ تر نقادوں نے فلم کے ساتھ ، خاص طور پر اس کی اداکاری پر ان کی تعریف کی ، پرگیہ کو اپنی کارکردگی پر عمومی طور پر مثبت ریمارکس ملے۔    123 اسٹیلگو ڈاٹ کام نے لکھا ، "وہ حیرت انگیز نظر آتی ہیں اور انھیں بڑے پروجیکٹ پر کرش کا شکریہ ادا کرنا چاہیے۔ پرگیہ کی اسکرین پر موجودگی کی حیرت انگیز ہے اور وہ ایک اسٹار ہیں۔ "  اس فلم نے فلم تیلگو میں بہترین فیچر فلم کے لیے 63 واں نیشنل ایوارڈ حال کیا۔  انھوں نے جئے جانکی نائیکا فلم میں ایک کیمیو کردار ادا کیا ، جس میں بیلم کونڈا سرینیواس ، رکول پریت سنگھ ، جگپتی بابو اداکیا تھا۔

وہ سال 2016-2017 میں ساؤتھ انڈیا شاپنگ مال اور آر ایس برادرز کی برانڈ ایمبیسیڈر تھیں۔

وہ بھکتی گیت "آنندم" میں بھی نظر آئیں جوہاتھیرام بھاواجی کی زندگی پر بنی 2017 کی سوانحی فلماوم نمو وینکاٹیشیہ میں شامل تھا، اس فلم کے ہدایتگار کے . راگھویںدر راؤ اور اداکار اکنینی ناگ ارجن تھے .

## فلموں کی فہرست

## ایوارڈز اور نامزدگیاں

## حوالہ جات

## بیرونی روابط

* 
* 
* 
* 

زمرہ:غیر موجود سال پیدائش (بقید حیات شخصیات)
زمرہ:جبل پور کی شخصیات
زمرہ:بقید حیات شخصیات
زمرہ:بھارتی فلمی اداکارائیں
زمرہ:تیلگو سنیما کی اداکارائیں
زمرہ:ہندی سنیما کی اداکارائیں
زمرہ:اکیسویں صدی کی بھارتی اداکارائیں
زمرہ:مدھیہ پردیش کی اداکارائیں
زمرہ:1987ء کی پیدائشیں
زمرہ:1988ء کی پیدائشیں
زمرہ:بھارتی ماڈل
بھارت کی سرکاری زبانیں

تصغیر|400px|بھارت کی ریاستیں اور یونین علاقے، عمومی طور پر اکثریت کے ساتھ بولی جانے والی زبانیں.|alt=Every state almost have Sindhi language but we don't have specific state or Union territory but Sindhi is official language of India you can see on Indian currency notes as fifteenth /Last language

بھارت کی کوئی قومی زبان نہیں ہے۔ آئین ہند کی دفعہ 17 کے تحت مرکزی حکومت ہند کی سرکاری زبان ہندی ہے۔ اور کام کاج کی زبان انگریزی ہے۔ دفعہ 343 شق 1 میں درج ہے “یونین کی سرکاری زبان دیوناگری رسم الخط میں ہندی ہوگی، یونین کی سرکاری اغراض کے لیے استعمال کیے جانے والے ہندسوں کی شکل بھارتی ہندسوں کی بین الاقوامی شکل ہوگی۔ انگریزی بھارت کی دفتری زبان ہے جیسے عدالت، یونین اور صوبائی حکومتوں کے درمیان میں بات چیت وغیرہ۔ بھارت کی ریاستوں کو اپنی خود کی زبان چننے کا آئینی اختیار ہے۔ سرکاری زبان کے علاوہ آئین میں 22 علاقائی زبانیں بھی ہیں اور اس فہرست میں ہندی تو ہے مگر انگریزی نہیں ہے۔ انھیں فہرست بند زبانیں کہا جاتا ہے۔ ہندی زبان کے بولنے والے آبادی کا کل 25 فیصد ہیں اور تام لہجات کو ملا دیا جائے جسے مرکزی ہندوستانی زبانیں کہا جاتا ہے تو کل تعداد 44 فیصد ہو جائے گی۔ ہندی یا اردو زبان بولنے والوں کی تعداد ان خطوں میں ہے جو اردو بیلٹ کے تحت آتے ہیں۔ دیگر زبانوں کے بولنے والے 10 فیصد یا اس سے کم ہیں۔

## تاریخ
برطانوی راج میں سرکاری زبان انگریزی زبان،اردو اور ہندی زبان تھی۔ انگریزی کا استعمال مرکزی حکومت میں زیادہ تھا۔ 1950ء میں انگریزی کی جگہ ہندی کو لایا گیا مگر بھارتی پارلیمان کو آئینی اختیار دیا گیا کہ انگریزی کا استعمال برقرار رکھا جائے۔

## فہرست بند زبانوں کی فہرست

## یونین کی دفتری زبانیں
1950ء میں آئین ہند کی رو سے دیوناگری رسم الخط میں ہندی زبان کو دفتری زبان کا درجہ دے دیا گیا اور یہ قرار دیا گیا کہ اس کے بعد 15 سال بعد 26 جنوری 1965ء کو انگریزی زبان کا استعمال کم کیا جائے گا۔ مگر ان علاقوں میں مسائل کا سامنا کرنا پرا جہاں ہندی زیر استعمال نہیں ہے خصوصا دراوڑی زبانوں کے علاقہ میں۔ لہذا بھارتی پارلیمان نے 1963ء میں دفتری زبان ایکٹ، 1963ءمتعارف کرایا جس کی رو سے 1965ء کے بعد انگریزی کو بطور دفتری زبان استعمال کیا جائے گا۔ 1964ء میں انگریزی زبان کے مکمل خاتمے کی کوشش کی گئی مگر ، مہاراشٹر، تمل ناڈو، پنجاب، بھارت، مغربی بنگال، کرناٹک، پدوچیری، ناگالینڈ، میزورم اور آندھرا پردیش میں احتجاج ہونا شروع ہو گیا اور کہیں کہیں یہ احتجاج کشیدگی میں تبدیل ہو گیا اور تشدد کی شکل اختیار کرگیا۔ لہذا حکومت کو یہ اقدام روکنا پرا۔
## حوالہ جات


زمرہ:بھارت کی زبانیں
زمرہ:دفتری زبانیں
زمرہ:ویکی ڈیٹا سے مختلف مختصر وضاحت
زمرہ:بھارت متعلقہ فہرستیں
زمرہ:زبانوں کی فہرستیں
رحمن عباس

**رحمن عباس** (ولادت: 30 جنوری 1972ء) بھارت کے افسانوی ادیب ہیں جنھیں اپنے ناول روحزن کے لیے 2018ء میں بھارت کے عظیم ترین ادبی اعزاز ساہتیہ اکیڈمی اعزاز کے نواز گیا تھا۔، وہ اس کے علاوہ انھیں دو صوبائی ساہتیہ اکیڈمی اعزازات بالترتیب ہائیڈ اینڈ سیک (2011ء) اور روزین (2017ء) بھی مل چکے ہیں۔ وہ واحد بھارتی ادیب ہیں جنھوں نے جرمنی میں لٹپروم اعزاز حاصل کیا ہے۔ ان کا قلم اردو اور انگریزی میں جوہر دکھاتا ہے۔ انھوں نے ممبئی یونیورسٹی نے انگریزی ادب اور اردو ادب میں ماسٹر کی ڈگری لی ہے۔ ان کے ناولوں میں عموما ممنوع سیاست اور محبت پر مبنی کہانیاں ہوتی ہیں۔

پاکستانی مصنف اور ادیب مستنصر حسين تارڑ کا کہنا ہے کہ رحمن عباس کا تازہ ناول روحزن ایک بے خوف تخلیقی بیانیہ ہے۔ ساہتیہ اکیڈمی کے سابق صدر پروفیسر گوپی چند نارنگ کا کہنا ہے کہ رحمن عباس کا ناول روحزن اردو ناول نگاری میں ایک اہم موڑ ثابت ہوگا۔
## حیات اور کارنامے
رحمن عباس کے قلم نے اب تک 7 کتابوں کے کاغذوں کو سیاہ کیا ہے جن میں 4 ناول شامل ہیں۔ نخلستان کی تلاش، ایک ممنوعہ محبت کی کہانی، خدا کے سائے میں آنکھ مچولی اور روحزن ان کی ناولوں کے نام ہیں۔،۔ نخلستان کی تلاش 2004ء میں اشاعت پزیر ہوئی۔ بنیاد پرستوں نے اسے تنقید کا شانہ بنایا نتیجتا انھیں جیل میں کچھ دن گزارنے پڑے لیکن 2016ء میں انھیں بری کر دیا گیا۔ انھیں 2011ء میں ان کے ناول خدا کے سائے میں آنکھ مچو لی کے لیے ساہتیہ اکیڈمی کے اعزاز سے نوازا۔
## اعزازات
2011ء مہاراشٹر اسٹیٹ ساہتیہ اکیڈمی رحمن عباس کو ان کے ناول خدا کے سائے میں آنکھ مچولی کے لیے ریاستی ساہتیہ اکیڈمی اعزاز کے نوازا۔ 2017ء میں مہاراشٹر اسٹیٹ ساہتیہ اکیڈمی انھیں دوبارہ اس اعزاز سے نوازا مگر اس بات اس کا سبب ان کا شعرہ آفاق ناول روحزن ، تھا۔ اسی روحزن کے لیے 2018ء میں ساہتیہ اکیڈمی، دہلی نے انھیں ساہتیہ اکیڈمی اعزاز دیا۔
## حوالہ جات

## بیرونی روابط
* رحمن عباس

زمرہ:بقید حیات شخصیات
زمرہ:1972ء کی پیدائشیں
زمرہ:اردو ناول نگار
زمرہ:اردو فکشن نگار
زمرہ:بھارتی مرد ناول نگار
زمرہ:اکیسویں صدی کے بھارتی ناول نگار
زمرہ:ممبئی یونیورسٹی کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:ساہتیہ اکیڈمی اعزاز یافتگان برائے اردو ادب
جمال احمد خان

**ائیر چیف مارشل جمال اے خان** پاکستان فضائیہ کے گیارہویں سربراہ رہے۔
ائیر چیف مارشل جمال اے خان (چھ مارچ 1985ء تا نو مارچ 1988ء) پاکستان فضائیہ کے سربراہ رہے
ائیر چیف مارشل جمال اے خان 15 اپریل 1934ء کو پیدا ہوئے تھے۔ اُنھوں نے 11جون 1953ء کو پاک فضائیہ میں شمولیت اختیار کی۔ 1965ء اور 1971ء دونوں جنگوں میں حصہ لیا اوراول الذکر جنگ میں ستارہ جرأت کا اعزاز حاصل کیا۔ 6مارچ 1985ء کو پاک فضائیہ کے چیف آف اسٹاف مقرر ہوئے اورتین برس تک اس منصب پر فائز رہے۔ 9مارچ 1988ء کواس عہدے سے ریٹائرہوئے۔ وہ پاک فضائیہ کے پہلے وائس چیف آف ایر اسٹاف تھے جوچیف آف اسٹاف کے عہدے تک پہنچے۔ انھیں پاک فضائیہ کے علاوہ متحدہ عرب امارات کی فضائیہ میں بھی خدمات انجام دینے کا اعزاز حاصل تھا۔ وہ پہلے چیف آف ایر اسٹاف تھے جنھیں ایف۔16 طیارہ اڑانے کا تجربہ بھی حاصل تھا۔ 

## حوالہ جات

زمرہ:1934ء کی پیدائشیں
زمرہ:1965ء کی پاک بھارت جنگ کی شخصیات
زمرہ:1965ء کی پاک بھارت جنگ کے پائلٹ
زمرہ:1971ء پاک بھارت جنگ کی پاکستانی عسکری شخصیات
زمرہ:بقید حیات شخصیات
زمرہ:پاکستان کی عسکری حکومت (1977–1988)
زمرہ:پاکستانی اڑتے اکے
زمرہ:پاکستانی عسکری قیادت
زمرہ:پاکستانی عسکری مؤرخین
زمرہ:پاکستانی ہواباز
زمرہ:ریاستہائے متحدہ میں پاکستانی تارکین وطن
زمرہ:رئیس عملہ پاک فضائیہ
زمرہ:سالاران پاک فضائیہ
زمرہ:ستارہ جرات پانے والے افراد
زمرہ:ضلع فرخ آباد کی شخصیات
زمرہ:متحدہ عرب امارات میں پاکستانی تارکین وطن
زمرہ:نشان امتیاز وصول کنندگان
زمرہ:عہدیداران پاک فضائیہ
زمرہ:مہاجر شخصیات
زمرہ:ویکی ڈیٹا سے مختلف مختصر وضاحت
پالاری قبیلہ

منگیانی بلوچ قوم ہے مغل زمانے سے لسبیلہ کے مختلف علاقوں میں آباد ہیں بلوچ قوم کاایک مین شمار منگیانی بلوچ قوم

منگیانی قوم پالاری قوم کا شاخ ہے اصل قوم تھیم ہے جو ایران اور پاکستان میں بڑی تعدادمیں آباد ہیں
انوار سہیلی

**انوار سہیلی** حسین واعظ کاشفی کی معروف فارسی تصنیف ہے۔ اس میں کلیلہ و دمنہ کا ہندوستانی قصہ نہایت دلآویز اور سلیس زبان میں تحریر کیا گیا ہے۔ کلیلہ و دمنہ ابو المعالی نصر اللہ کی عربی تصنیف ہے۔ کمال الدین حسین واعظ چاہتے تھے اس کا ترجمہ بہتر انداز میں عربی اشعار اور مثالوں کو چھوڑ کر کریں مگر وہ ایسا نہ کر سکے اور انداز بیاں میں تکلف آ گیا۔ عربی کی کلیلہ و دمنہ، سنسکرت کی مشہور کتاب پنچ تنتر پر مبنی ہے۔

انور سھیلی ایک نایاب کتاب ہے جو ہر شغبے سے تعلق رکھنے والے کے لیے انتہایی مفید ہے۔ میں خود اس کا پشتو ترجماں والے جلد کو پڑھا ہوں بہت ہی مفید اور دلکش قصے ہیں جو زندگی کے ہر شغبے سے تعلق رکھنے والے کے لیے سبق آموز ہیں۔

## حوالہ جات

زمرہ:اردو داستان
زمرہ:اردو کتب داستان
زمرہ:ہندوستانی لوک کہانیاں
زمرہ:فارسی زبان میں کتابیں
ضلع جگت

**ضلع جگت** اردو ادب کی ایک صنف ہے جس کا ذکر طنز و مزاح کے ساتھ آتا ہے۔
ضلع اور جگت دو مختلف زبانوں کے جداگانہ لفظ ہیں اور لغوی معنی بھی جدا رکھتے ہیں۔ مگر دونوں میں فی الجملہ مناسبت ہونے سے ضلع جگت کا ایک ساتھ استعمال عام ہو گیا۔
ضلع عربی میں پہلو کو کہتے ہیں اور اردو زبان میں تلازمہ و رعایت لفظی کے معنی میں مستعمل ہے۔ "بولنا" اس کا صلہ آتا ہے، مثلاً فلاں ضلع بولتے ہیں یا ضلع باز ہیں یعنی رعایت لفظی کے ساتھ بولنے میں مشاق ہیں۔
جبکہ جگت ہندی زبان کا لفظ ہے جس کے اصل معنی حکمت و دانائی کے ہیں۔ لیکن اہل اردو ظرافت و بذلہ سنجی کی جگہ اس کا استعمال کرتے ہیں۔ چنانچہ لطیفہ گو کو جگت باز اور لطیفہ گوئی کو جگت بازی کہنا عام ہے۔ جگت لڑنا بھی مستعمل ہے، جیسے نواب مرزا شوق نے مثنوی میں کہا ہے:

اور جگت باز کو جگت رنگ بھی کہتے ہیں، یہ محاورہ اہل لکھنؤ کا ہے۔

دلی اور لکھنؤ میں جہاں اردو نے پیدا ہو کر نشو و نما پائی وہاں کے ادبا اور ظریفوں نے ضلع جگت کی اس صنف کو خوب فروغ بخشا۔ زبان کے مزے لینے والے ہم مذاق جہاں دو چار یکجا ہوئے ان کے لیے تفریح طبع کا مشغلہ اس سے بہتر دوسرا نہیں ہوتا کہ آپس میں ضلع جگت کے ساتھ گفتگو کریں۔ ہر بات میں لطیفہ اور ہر فقرے میں لفظ ذو معنیٰ ہو۔ اس میں علاوہ تفریح و دلچسپی کے اعلی درجے کی طبیعت داری، ذہانت، زبان کے محاورات، کنایوں اور اشارات پر عبور بھی درکار ہوتا ہے۔

## حوالہ جات
رمضان چھیپا

**محمد رمضان چھیپا** 9 اکتوبر 1971ء کو کراچی میں پیدا ہوئے، ایک انسان دوست اور سماجی کارکن شخصیت جو کراچی میں مصروف خدمت رہے ہیں۔
رمضان چھیپا جو فلاحی ادارے چھیپا ویفلیئر ایسوسی ایشن کے بانی اور بہت سے سماجی خدمات کے شعبوں میں مصروف عمل ہیں ان کا فلاحی ادارہ ایدھی فاؤنڈیشن کے بعد بڑا ادارہ ہے، جس کی 500 سے زائد ایمبولینس دستر خوان اور شیلٹر ہوم موجود ہیں حکومت پاکستان نے ستارہ امتیاز دیا

## حوالہ جات

حوالہ جات

زمرہ:1971ء کی پیدائشیں
زمرہ:بقید حیات شخصیات
زمرہ:پاکستان کے فلاحی ادارے
زمرہ:پاکستانی امن پسند
زمرہ:پاکستانی انسانیت پسند
زمرہ:پاکستانی سماجی کارکن
زمرہ:پاکستانی ہمدرد عوام
زمرہ:ستارۂ امتیاز وصول کنندگان
زمرہ:کراچی کی شخصیات
زمرہ:گجراتی نسل کی پاکستانی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مہاجر شخصیات
جیمس باسویل

**جیمس باسویل**  (پیدائش: 29 اکتوبر 1740ء - وفات: 19 مئی 1795ء) اسکاٹ لینڈ سے تعلق رکھنے والے انگریزی زبان کے مصنف، سفرنامہ نویس اور سوانح نگار تھا۔ وہ سیموئیل جانسن کے سوانح نگار کی حیثیت سے ادبی دنیا میں مشہور ہوئے۔

## حالات زندگی
جیمس باسویل 29 اکتوبر 1740ء کو ایڈنبرگ، اسکاٹ لینڈ میں پیدا ہوئے۔ ان کے والد اسکاٹ لینڈ کے ایک سربر آوردہ جج تھے اور انہی کے اصرار پر باسویل کو بھی قانون کی تعلیم حاصل کرنی پڑی، پھر ساری عمر وکالت کرتے رہے لیکن اس کی دلچسپی ہمیشہ ادبی سرگرمیوں پر مرکوز رہی۔ 1763ء میں باسویل لندن آئے۔ جہاں ان کی مشہور انگریزی ادیب سیموئیل جانسن سے ملاقات ہو گئی۔ وہ اس کا بڑا مداح بن گیا۔ لندن میں قیام کے دوران وہ سیموئیل جانسن کے بہت قریب آ گیا۔ اس کی کہی ہوئی باتیں وہ روزانہ نوٹ کرتا جاتا تھا۔ اسی کی بنیاد پر اس نے سیموئیل جانسن کی سوانح حیات مرتب کی، بعض نقادوں کا خیال ہے کہ جانسن آج باسویل کی اسی تصنیف کی وجہ سے اتنا مشہور ہے۔ باسویل کو سیر کا بہت شوق تھا، اس نے یورپ کا سفر کیا۔ وہاں والٹیئر اور روسو سے ملا۔ اسے ادبی شہرت کارسیکا کے بارے میں ایک سفرنامہ تحریر کرنے سے حاصل ہوئی۔باسویل ایک شرابی، عیاش اور شیخی باز شخص تھا، لیکن اس کے باوجود اس کے قلم سے اس معرکہ کی تصنیف کا نکلنا حیرانی کی بات ہے۔ باسویل کا شمار مغرب کے سوانح نگاروں کی صف اول میں ہوتا ہے۔ بلکہ بعض نقاد اسے سب سے بڑا سوانح نگار مانتے ہیں۔

آخری عمر میں باسویل غربت اور خرابیِ صحت کا شکار رہے۔ عیاشی کی زندگی رنگ لائی۔ بعد کے دور میں باسویل کے کئی مسودوں، خطوط، مضامین وغیرہ کا پتہ چلا اور یہ کئی جلدوں میں شائع ہوئے۔ جیمس باسویل 19 مئی 1795ء کو لندن میں انتقال کر گئے۔

## حوالہ جات

زمرہ:1795ء کی وفیات
زمرہ:ایڈنبرگ کے مصنفین
زمرہ:اٹھارویں صدی کے روزنامچہ نویس
زمرہ:اٹھارویں صدی کے سکاٹی مصنفین
زمرہ:اسکاٹ لینڈکی شخصیات
زمرہ:فضلا جامعہ ایڈنبرگ
زمرہ:یونیورسٹی آف گلاسگو کے فضلا
زمرہ:اٹھارہویں صدی کے سوانح نگار
زمرہ:ویکی ڈیٹا سے مطابقت رکھنے والی مختصر تفصیل
زمرہ:اٹھارویں صدی کے مضمون نگار
نوٹری پبلک

تصغیر| ریاست نیویارک کا ایک ابھری ہوئی نوٹری مہر
**نوٹری پبلک** (یا **نوٹری** یا **پبلک نوٹری** ) عام قانون کا ایک عوامی افسر ہے جو قانون کے ذریعہ تشکیل دیا گیا ہے جو عام طور پر ریاستی، اعمال ، وکالت نامہ اور غیر ملکی اور بین الاقوامی کاروبار سے متعلق غیر منضبط معاملات میں عوام کی خدمت کے لیے تشکیل دیا گیا ہے۔ نوٹری کے اہم کام قسموں اور بیانات لینے کے حلف نامے اور قانونی ڈیکلیریشنز، گواہ اور دستاویزات کی توثیق، تبادلہ کے اعمال اور دیگر معاملات، احتجاجی نوٹوں اور بلوں کی منظوری، غیر ملکی ڈرافٹس کے نوٹس فراہم کی تیاری نقصان پہنچنے کی صورت میں سمندری یا جہاز کے احتجاج، مثال اور نوٹریل کاپیاں مہیا کرنے اور دائرہ اختیار کے اندر کچھ دیگر سرکاری افعال سر انجام دینا ہیں۔ اس طرح کے کسی بھی عمل کو **نوٹریزیشن کے** نام سے جانا جاتا ہے۔ *نوٹری پبلک کی* اصطلاح صرف عام قانونی نوٹریوں سے مراد ہے اور اسے سول لا نوٹریوں کے ساتھ انضمام نہیں کرنا چاہیے۔
بائیں|تصغیر| نوٹری اعتراف کی ایک مثال

## مزید دیکھیے

* عام نوٹری سرٹیفکیٹ کے بارے میں مضامین (جو دائرہ اختیار کے لحاظ سے مختلف ہوتے ہیں):
** اعتراف (قانون)
* کاموں کا کمشنر
** کاپی سرٹیفیکیشن
** جرات
* بیرسٹر
* ای نوٹری
* وکیل
* قانونی حیثیت
* پیس کمشنر
* وکیل
* انصاف برائے امن
* میڈلین کے دستخط کی ضمانت

## حوالہ جات

زمرہ:عدالتی پیشے
زمرہ:ذاتی دستاویزات
زمرہ:ویکی ڈیٹا سے مطابقت رکھنے والی مختصر تفصیل
زمرہ:عمومی مالیات
زمرہ:مالیاتی پیشے
غلام ربانی تاباں

**غلام ربانی تاباں**  بھارت کے ایک وکیل اور اردو زبان کے مشہور شاعر گذرے ہیں۔ ان کا تخلص **تاباں** تھا۔  انھوں نے اردو شاعری کے کئی اصناف پر قلم اٹھایا مگر غزل میں انھوں نے نمایاں مقام حاصل کیا۔ ان کے عظیم کاموں میں ذوق سفر نوائے آوارہ،پوئے ٹکس ٹو پالیٹکس اور سزائے لرزاں شامل ہیں۔ نوائے آوارہ کے لیے انھیں 1979ء میں ساہتیہ اکیڈمی اعزاز کے انعام سے نوازا گیا۔ حکومت ہند نے انھیں 1971ء میں ملک کے چوتھے بڑے اعزاز پدم شری اعزاز سے نوازا۔

## حالات زندگی
تاباں کی ولادت 15 فروری 1914ء کو بھارت کی ریاست اترپردیش کے ضلع فرخ آباد کے شہر قائم گنج میں ہوئی۔ وہ صاحبِ ثروت زمیندار گھرانے سے تعلق رکھتے تھے۔ علاقائی اسکول میں ابتدائی تعلیم حاصل کرنے کے بعد علی گڑھ چلے گئے۔ انھوں نے کالج کے وقت ہی سے شعرگوئی کی ابتدا کر دی تھی۔ شروع میں فرچت تخلص کرتے تھے مگر بعد میں تاباں تخلص کرنے لگے۔ وہ سیاسی مزاج کے تھے اور لیفٹ کی حمایت کرتے تھے جس کی وجہ سے ماقبل آزادی انگریزوں اور مابعد آزادی حکومت ہند کی طرف سے مشکلات کا سامنا کرنا پڑا۔ بہر حال انھوں نے دہلی میں موجود مکتبہ جامعہ سے تعلقات استوار کیے اور سنجیدگی سے قلم کو تھام لیا۔

وہ ایک طویل عرصہ تک مکتبہ جامعہ کے جنرل منیجر رہے اور یہیں سے 1975ء میں مستعفی ہوئے۔ ریٹائر ہونے کے بعد بھی وہ لکھتے رہے اور صحافت سے بھی جڑے رہے۔ حکومت ہند نے انھیں 1971ء میں پدم شری اعزاز دیا۔ 1979ء میں نوائے آوارہ کے لیے انھیں ساہتیہ اکیڈمی اعزاز کے انعام سے نوازا گیا۔

## ذاتی زندگی
غلام ربانی تاباں کو تین بیٹیاں ہوئیں۔ عزرہ وضوی ان میں مصنفہ گذری ہیں۔ تینوں بہنیں لکھتی تھیں۔ دیگر دو بیٹیاْن اجمل اجمالی اور صغری مہدی ہیں جنھوں نے تاباں کی سوانح حیات لکھی ہے جسے ماہنامہ کتاب نما، نئی دہلی نے 1993ء میں شائع کیا تھا۔ کتاب کا عنوان **غلام ربانی تاباں- شخصیت اور ادبی خدمت** تھا۔
## وفات
غلام ربانی تاباں کی وفات 1992ء میں ہوئی۔
## مزید دیکھیے
* غلام ربانی فروغ

## حوالہ جات

زمرہ:ادب اور تعلیم کے شعبے میں پدم شری وصول کنندگان
زمرہ:ساہتیہ اکیڈمی اعزاز یافتگان برائے اردو ادب
زمرہ:1914ء کی پیدائشیں
زمرہ:1992ء کی وفیات
زمرہ:پشتون نژاد بھارتی شخصیات
زمرہ:ضلع فرخ آباد کی شخصیات
زمرہ:اتر پردیش کے شعرا
زمرہ:بیسویں صدی کے بھارتی قانون دان
زمرہ:بھارتی اردو شعرا
زمرہ:بھارتی مرد شعرا
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
ساہتیہ اکادمی انعام

**ساہتیہ اکادمی اعزاز**  بھارت میں دیا جانے والا ایک ادبی اعزاز ہے جسے ساہتیہ اکادمی اور قومی اکادمی ادبیات بھارت (National Academy of Letters India)کی طرف سے دیا جاتا ہے۔ یہ اعزاز آئین ہند کی آٹھویں فہرست بند میں مذکور 22 سرکاری زبانوں کے علاوہ ہندوستانی انگریزی اور راجستھانی زبان میں شائع ہونے والے ادبی فن پاروں میں منتخب فن پارے کے خالق کو دیا جاتا ہے۔ ساہتیہ اکادمی کا دفتر نئی دہلی میں ہے۔

ساہتیہ اکادمی اعزاز کا آغاز 1954ء میں ہوا تھا۔ اس اعزاز میں ایک شیلڈ اور ₹ 1,00,000 روپے نقد دیے جاتے ہیں۔ اس اعزاز کا مقصد بھارت میں اچھے لکھاریوں کی پہچان کرنا، ان کی حوصلہ افزائی کرنا اور نئے رجحانات کی شناخت کرنا ہے۔ اعزاز میں دی جانے والی شیلڈ کو مشہور فلم ساز ستیہ جیت رائے نے ڈیزائن کیا ہے۔ اس سے قبل ماربل سے بنی شیلڈ دی جاتی تھی مگر وزن کی وجہ سے اسے ترک کرنا پڑا۔

## دیگر ادبی اعزازات
### ساہتیہ اکادمی فیلو شپ
یہ ساہتیہ اکادمی کا دوسرا بڑا اعزاز ہے۔

### بھاشا سمان
یہ اعزاز مذکورہ 24 زبانوں کے علاوہ ہندوستانی زبانوں میں نمایاں کارکردگی کرنے والے لکھاریوں کو دیا جاتا ہے۔ اسی طرح کلاسیکی اور عہد وسطی کے ادب میں کارہائے نمایاں انجام دینے والوں کو بھی اس اعزاز سے نوازا جاتا ہے۔ ساہتیہ اکیڈمی اعزاز کی طرح بھاشا شمان میں بھی ایک تختی اور 1,00,000 روپے نقد دیے جاتے ہیں۔ اس کا آغاز 1996ء میں ہوا تھا اور یہ لکھاری، اسکالر، مصنفین، مؤلفین، جمع کرنے والوں، پرفارم کرنے والوں اور مترجمین کو دیا جاتا ہے اور کسی خاص زبان میں کوئی نمایاں کام انجام دیتے ہیں۔ پہلا بھاشا سمان بھوجپوری زبان کے دھریکشن مشرا کو دیا گیا تھا۔ ہماچلی زبان (پہری زبان) کے لیے بنسی رام شرما اور ایم آر ٹھاکر کو ملا تھا۔ کے جتھپا رائے اور مندرا کیشو کو تولو زبان کے لیے اور چندر کانت مورا سنگھ کو کوکبوروک زبان کے لیے ملا تھا۔

### ترجمہ اعزاز
اس کا آغاز 1989ء میں اس وقت کے وزیر اعظم بھارت نرسمہا راؤ کے ایما پر ہوا تھا۔ یہ اعزاز بھارت کی 24 بڑی زبانوں میں ترجمہ کے اعلیٰ فن پاروں کو دیا جاتا ہے۔ اس میں ایک شیلڈ اور 50,000 روپے نقد رقم ہوتی ہے۔

### آنند گوسوامی فیلو شپ
یہ اعزاز آنند گو کمار سوامی کے نام پر دیا جاتا ہے۔ اس کا آغاز 1996ء میں ہوا اور ایشیا کے ان صاحب قلم ادیبوں کو دیا جاتا ہے جنھوں نے بھارت میں 3 تا 12 ماہ گزارے ہوں اور یہاں ادبی خدمت کی ہو۔

### پریم چند فیلوشپ
ہندی زبان اور اردو کے مصنف پریم چند کے نام پر دیا جانے والا یہ اعزاز 2005ء سے دیا جا رہا ہے اور جنوبی ایشیائی علاقائی تعاون کی تنظیم کے باشندوں کو ادب کی خدمت کے لیے دیا جاتا ہے۔
## حوالہ جات

زمرہ:بھارتی ادبی اعزازات
زمرہ:ساہتیہ اکادمی
زمرہ:بھارت میں 1954ء کی تاسیسات
زمرہ:ادبی اعزازات بلحاظ زبان
زمرہ:بھارتی اعزازات
ظہور الحسن درس

**ظہور الحسن درس** تحریک پاکستان کے حوالے سے اہم کردار ادا کرنے والے جنھیں ۔قائد اعظم سندھ کا بہادر یارجنگ کہا کرتے تھے۔
## ولادت
آپ 9 فروری 1905ء کو کراچی میں مولانا عبد الکریم درس کے ہاں پیدا ہوئے۔
## تعلیم و تربیت
ابتدائی تعلیم والد ماجد مولانا عبد الکریم درس اور صوفی محمد عبد اللہ درس سے درسی نصاب میں تکمیل کے بعد فارغ التحصیل ہوئے ۔
روحانی اعتبار سے خانوادہ گیلانیہ بغداد شریف کے ایک بزرگ سید عبد السلام الگیلانی القادری کے ہاتھ پر بیعت ہوئے اور سلسلہ قادریہ کی خلافت سے سرفراز ہوئے ۔
## سیاسی خدمات
آپ 1940ء سے 1947ء تک آل انڈیا مسلم لیگ کونسل کے رکن اور اہم عہدوں پر فائز رہے۔قائد اعظم آپ کو سندھ کا بہادر یارجنگ کہا کرتے تھے۔
سنی کانفرنس بنارس کے موقع پر صدر الافاضل مولانا سید نعیم الدین مراد آبادی نے آپ کو جماعتِ اہلِ سنت کے احیاء کے لیے 50 روپے کا فنڈ عنایت فرمایا جس میں سے 23 روپے خرچ ہوئے اور باقی 27 روپے یہ کہہ کر حضرت صدر الافاضل کو واپس کر دیے کہ جماعت اب خود کفیل ہو گئی ہے
## اصول پسند
قیام پاکستان کے بعد قائد اعظم نے عید الفطر اور عید الاضحی کی نمازیں آپ ہی کی اقتداء میں ادا کیں۔ اکتوبر 1947ء میں جب عید الاضحی کی نماز کے وقت قائد اعظم کے عید گاہ میں پہنچنے میں تاخیر ہوئی اور اعلیٰ حکام نے آپ سے نماز کو کچھ وقت کے لیے مؤخر کرنے کی درخواست کی تو آپ نے کہا کہ میں قائد اعظم کے لیے نماز پڑھانے نہیں آیا ہوں بلکہ خدائے عزوجل کی نماز پڑھانے آیا ہوں چنانچہ انھوں نے صفوں کو درست کرکے تکبیر فرما دی اتنے میں قائد اعظم بھی عید گاہ پہنچ گئے اور انھوں نے پچھلی صفوں میں نماز ادا کی۔ نماز کے بعد قائد اعظم نے مولانا ظہور الحسن درس کی جرأت ایمانی کی تعریف کی اور کہا کہ ہمارے علما کو ایسے ہی کردار کا حامل ہونا چاہیے۔
## تصنیفات
مولانا ظہور الحسن درس کئی کتابوں کے مصنف تھے جن میں
# چشم تلطف پنجتن‘
# خون کے آنسو
# معادن ظہور الحسن
# تحقیق الفقہ اما فی کلمتہ الحق کے نام سرفہرست ہیں

## وفات
14 نومبر 1972ء کو مشہور عالم دین مولانا ظہور الحسن درس نے وفات پائی اور کراچی میں قبرستان مخدوم صاحب نزد دھوبی گھاٹ کراچی میں آسودۂ خاک ہوئے
## حوالہ جات

زمرہ:1905ء کی پیدائشیں
زمرہ:1972ء کی وفیات
زمرہ:تحریک پاکستان کے سندھ سے کارکنان
دیہی خواتین کا عالمی دن

**دیہی خواتین کا عالمی دن** 15 اکتوبر کو منایا جاتا ہے۔
تصغیر|دیہاتی خواتین
اس دن کو منانے کا مقصد دیہی خواتین کو درپیش مسائل، معاشرے میں ان کا کردار اور ان کے حقوق کو اجاگر کرنا ہے۔اقوام متحدہ کی جنرل اسمبلی نے 18 دسمبر 2007ء کو دیہی خواتین کے حقوق کے متعلق قرارداد پاس کی تھی جس کے ایک سال بعد 15 اکتوبر 2008ء کو نیو یارک میں دیہی خواتین کا پہلا عالمی دن منایا گیا۔اس دن کو منانے کا مقصد خواتین کو معاشرے کا ذمہ دار شہری بنانے، اُن کے حقوق کا تحفظ، باعزت روزگار کی فراہمی اور معاشرے میں انھیں درپیش مسائل و مشکلات کو اجاگر کر کے اُن کے حل کے لیے عملی تجاویز کو حکومت کے ایوانوں تک پہنچانا ہے۔
زمرہ:نسائیت پسند تقریبات
زمرہ:اکتوبر کی تقریبات
زمرہ:پودوں کی زراعت
زمرہ:اقوام متحدہ ایام
زمرہ:انسانی حقوق
زمرہ:نسائیت
زمرہ:1997ء کی متعارفات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
فوجی فرٹیلائزر کمپنی

**فوجی فرٹیلائزر کمپنی لمیٹڈ** ( **ایف ایف سی** ) ایک پاکستانی کیمیائی کمپنی ہے جو کیمیائی کھاد تیار کرتی ہے ۔ یہ کمپنی فوجی فاؤنڈیشن کے تحت قائم کی گئی تھی۔

## تاریخ

### آغاز (1978-1993): پلانٹ I اور پلانٹ II
فوجی فرٹیلائزر کمپنی لمیٹڈ (ایف ایف سی) پاکستان میں یوریا کی سب سے بڑی کمپنی ہے۔ 1978 میں اس کو فوجی فاؤنڈیشن (پاکستان میں ایک سرکردہ رفاہی ادارہ) اور ڈنمارک کے ہلڈور ٹاپسو کے درمیان مشترکہ منصوبے کے طور بنایا گیا تھا۔ پہلا یوریا کمپلیکس 1982 میں پنجاب، پاکستان کے شہر صادق آباد میں شروع کیا گیا تھا۔ ملک میں یوریا کی طلب کو برقرار رکھنے کے لیے ، اسی مقام پر 1993 میں دوسرا پلانٹ بنایا گیا تھا۔

### فوجی فرٹیلائزر بن قاسم لمیٹڈ
ایف ایف سی نے بڑے بین الاقوامی / قومی اداروں کی شراکت کے ساتھ ایک نئے ڈی اے پی / یوریا مینوفیکچرنگ کمپلیکس میں بڑے حصص یافتگان کی حیثیت سے حصہ لیا۔ نئی کمپنی فوجی فرٹیلائزر بن قاسم لمیٹڈ (پہلے ایف ایف سی-اردن فرٹیلائزر کمپنی لمیٹڈ) نے یکم جنوری 2000 سے تجارتی پیداوار کا آغاز کیا۔ اس سہولت کو 551،000 میٹرک ٹن یوریا اور 445،500 میٹرک ٹن ڈی اے پی کی سالانہ گنجائش کے ساتھ ڈیزائن کیا گیا تھا ، جسے 630،000 میٹرک ٹن ڈی اے تک بڑھا دیا گیا گیا۔ 

### 2002: پی ایس ایف ایل کا حصول
مزید وسعت دیتے ہوئے ، سال 2002 میں ، ایف ایف سی نے حکومت پاکستان کی نجکاری عمل کے ذریعے ضلع گھوٹکی کے میرپور ماتھیلو میں واقع یوریا پلانٹ سابق پاک سعودی فرٹیلائزر لمیٹڈ (پی ایس ایف ایل) کو نیشنل فرٹیلائزیشن کارپوریشن (این ایف سی) سے خرید لیا۔ اس وقت 8،151 ملین روپوں کے سرمائے سے یہ سودا کیا گیا جو پاکستان میں صنعتی شعبے کے سب سے بڑے سودوں میں سے ایک ہے۔ 
تصغیر| کمپنی کی مصنوعات پر سونا لوگو
پی ایس ایف ایل کے حصول کے بعد ، ایف ایف سی کا مارکیٹنگ گروپ ملک میں کھاد کی مارکیٹنگ کا سب سے بڑا نیٹ ورک بن گیا۔ یہ ایف ایف سی اور ایف ایف بی ایل دونوں کے لیے "سونا یوریا" کے نام سے سے سالانہ تقریبا 3.4 ملین میٹرک ٹن کھاد کی مارکیٹنگ کرتی ہے۔ 

### تنوع: خوراک ، توانائی اور مالیاتی شعبے
اس کی تنوع کی پالیسی کے بعد ، ایف ایف سی نے 2013 کے دوران مالی خدمات اور فوڈ بزنس میں حصہ لیا اور عسکری بینک لمیٹڈ (اے کے بی ایل) کی مجموعی طور پر 10.46 بلین کے سرمائے کے ساتھ 43.15 فیصد حصص خریدے۔ 

## حوالہ جات

زمرہ:پاکستان سٹاک ایکسچینج میں مندرج کمپنیاں
زمرہ:پاکستان میں 1978ء کی تاسیسات
زمرہ:پاکستانی وسمہ جات
زمرہ:راولپنڈی میں قائم کمپنیاں
زمرہ:پاکستانی برانڈ
زمرہ:1978ء میں تاسیس پاکستانی کمپنیاں
زمرہ:ویکی ڈیٹا سے مطابقت رکھنے والی مختصر تفصیل
تیجسوی مدیواڑا

**تیجسوی مدیواڑا** ایک بھارتی فلمی اداکارہ اور ماڈل ہیں ، جو بنیادی طور پر تیلگو فلم انڈسٹری میں کام کرتی ہیں۔ تیجسوی اداکارہ بننے سے قبل ایک ڈانس ٹیوٹر تھیں، انھوں نے 2013 میں *سیتاما واکیٹلو سیرمل چیٹو* ساتھ اداکاری کا آغاز کیا اور فلم *آئس کریم* میں اداکاری کے بعد وہ مشہور ہوگئیں۔ وہ 2018 میں ریئلٹی ٹی وی شو *بگ باس تیلگو 2* کے مقابلہ میں شامل تھیں۔

## ابتدائی زندگی اور تعلیم
تیجسوی نے حیدرآباد کے سینٹ فرانسس کالج برائے خواتین میں ماس کمیونیکیشن اور صحافت کی تعلیم حاصل کی۔ بعد میں انھوں نے اس شعبہ کو خیرباد کہا اور فری لانس ڈانس انسٹرکٹر کی حیثیت سے پارٹ ٹائم جاب کرنے لگیں اور ایم این سی (ملٹی نیشنل کارپوریشن) جیسے ایچ ایس بی سی ، وِپرو ، فرینکلن ٹیمپلٹن اور حیدرآباد پبلک اسکول اور نصر اسکول فار گرلز جیسے اسکولوں میں ڈانس کی کلاس لی۔  انھوں نے مس ڈابر گلاباری 2011 کے مقابلہ میں میں شرکت کی ، جس میں خوبصورتی کا مظاہرہ کیا گیا تھا ، جہاں وہ دوسری رنر اپ تھیں اور اسی مقابلہ کے بعد انھیں مبینہ طور پر پہلی فلم کی پیش کش ملی۔ بعد میں وہ 2018 میں ٹیلی ویژن شو بگ باس تیلگو 2 میں بطور شریکِ مقابلہ دکھائی دیں۔

## فلمی کیریئر
انھوں نے 2013 میں تیلگو خاندانی ڈراما فلم *سیتاما واکیٹلو سیرمل چیٹو* میں معاون کردار سے اپنی اداکاری کا آغاز کیا تھا۔  اگلے سال وہ اداکار ناگ ارجن کی فلم *منم* اور نتن کی فلم *ہارٹ اٹیک* میں معاون کردار میں نظر آئیں۔ رام گوپال ورما کی ہارر فلم *آئس کریم* میں مرکزی کردار ادا کیا۔ فلم کی ریلیز سے قبل یہ خبر سامنے آنے کے بعد کہ فلم کے ایک منظر میں تیجسوی عریاں دکھائی دی ہیں فلم شہ سرخیوں میں پہنچ گئی ڈالی۔    *آئس کریم* کو ناقدین کی طرف سے ملے جلے جائزے ملے  لیکن یہ ایک تجارتی بلاک بسٹر ثابت ہوئی۔ 

اس کے بعد ریلیز ہونے والی فلموں میں ، لورز*،*  *انوکشاسنم* ، ایک اور رام گوپال ورما ڈائریکٹر کی فلم،  کرانتی مادھو کی *دلم ملی ملی ادھی رانی روجو،* جس میں وہ انھوں نے اداکارہ نتیا مینن کی بیٹی کا کردار نبھایا،   *سریمنتھڈو* اور *پندگا چیسکو* میں اس نے ثانوی کردار ادا کیے ۔ اس کے آئندہ منصوبوں میں اومکار کی *راجو گاڑی جادی،* شامل ہیں اروشی وہ راکسشنی *وہ،،* *سبرامنیم فار سیل* اور ان کی پہلی تامل فلم *نٹپدھیگرم 79 ہے.* 

## فلموں کی فہرست
 

## ٹیلی ویژن

## حوالہ جات

## بیرونی روابط

* 

زمرہ:بگ باس کے شرکا
زمرہ:اکیسویں صدی کی بھارتی اداکارائیں
زمرہ:حیدرآباد، بھارت کی اداکارائیں
زمرہ:بقید حیات شخصیات
زمرہ:تیلگو سنیما کی اداکارائیں
زمرہ:بھارتی فلمی اداکارائیں
زمرہ:1991ء کی پیدائشیں
زمرہ:کامنز زمرہ جس کا ربط ویکی ڈیٹا پر ہے
زمرہ:حیدر آباد، بھارت کی خواتین ماڈل
نندپریاگ

نند پریاگ بھارت کی ریاست اتراکھنڈ کے ضلع چمولی کا ایک نگر پنچائت اور قصبہ ہے۔ یہ ہندو مذہب کے مقدس پہاڑی تیرتھ یاترا مقامات پانچ پریاگ میں سے ایک ہے۔ منداکنی اور الکنندا ندیوں کے سنگم پر نندپریاگ واقع ہے ۔ نند پریاگ سطح سمندر سے 2805 فٹ کی اونچائی پر واقع ہے۔یہاں گوپال جی کا مندر ہے۔ پانچ مذہبی پریاگوں میں سے دوسرا نند پریاگ الکنندا ندی اور منداکنی ندی کے عین مقام ادغام پر واقع ہے۔ اس کی تاریخی اہمیت اس بات سے ہے کہ بدریناتھ مندر کو جاتے یاتریوں کے پڑاؤ کا مقام ہے اور ایک اہم کاروباری مرکز بھی ہے۔سال 1803 میں آنے ولا سیلاب شہر کا سبھی کچھ بہا کر لے گیا تھا کسی بعد میں ایک اونچی جگہ پر قائم کیا گیا۔ نند پریاگ کی ایک اہمیت یہ بھی ہے کہ سوادھنیتا کی لڑائی میں یہ برطانوی راج کے مخالفوں کا مقامی مرکز رہا تھا۔
## تاریخ
الکنندا اور منداکنی ندیوں کے سنگم پر واقع پانچ پریاگوں میں سے ایک نند پریاگ کا پہلا نام کنداسُو تھا محکمہ جاتی رجسٹروں میں اب بھی یہی درج ہے۔ یہ شہر بدریناتھ دھام کے پرانے تیرتھ یاترا کے رستے پر واقع تھا اور پیدل تیرتھ مسافروں کے رکنے اور آرام کرنے کے لیے بھی ایک اہم پڑاؤ کی جگہ تھی۔ یہ ایک اہم کاروباری بازار بھی تھا جہاں اچھے کاروبار اور زیادہ اجرت ہونے کی وجہ سے لوگ ملک کے دیگر علاقوں سے بھی آکر آباد ہو گئے تھے۔
## زبانیں
نند پریاگ میں گڑوالی، ہندی، کماؤننی، بھوٹیا اور تھوڑی بہت انگریزی زبانیں سمجھی اور بولی جاتی ہیں۔
## ذرائع آمدورفت
نندپریاگ جانے کے لیے مختلف ذرائع دستیاب ہیں لیکن یہ کہا جاتا ہے کہ جون سے لے کر ستمبر تک سڑک کے راستے سفر کم سے کم کرنا چاہیے کیونکہ ان دنوں بارشوں کی وجہ سے لینڈ سلائڈنگ بہت ہوتی ہے اور حادثات کا احتمال ہوتا ہے۔ نند پریاگ پہنچنے کے لیے درج ذیل ذرائع دستیاب ہیں۔
### ہوائی راستہ
نندپریاگ سے218 کلومیٹر دور نکٹتم ہوائی اڈا جالی گرانٹ ہے۔

### ریل راستہ
190 کلومیٹر دور رشیکیش نکٹتم ریل اسٹیشن ہے۔

### سڑک رستہ
ہردبار، رشیکیش اور ڈیہرادون سے بس اور ٹیکسی مہیا ہوتی ہیں۔

## حوالہ جات

زمرہ:ضلع چمولی کے شہر اور قصبے
کبیر دوہن سنگھ

**کبیر دوہن سنگھ** (پیدائش 8 ستمبر 1986 ہریانہ کے فرید آباد میں) ایک ہندوستانی فلمی اداکار ہیں، جو اکثر تیلگو اور تمل زبان کی فلموں میں نظر آتے ہے۔ تلگو فلم *جِل* (2015) سے فلم انڈسٹری میں قدم رکھنے کے بعد ، کبیر نے ٹالی ووڈ میں بطور ویلن کیریئر کا آغاز کیا۔ انھوں نے *سردار گبر سنگھ* میں بھی اداکاری کی۔ 

## ذاتی زندگی
کبیر 8 ستمبر 1986ء کو ہریانہ کے شہر فرید آباد کے ایک ہریانوی  جاٹگھرانے میں پیدا ہوئے اور وہیں پرورش پائی۔ 2011ء میں کبیر دوھن سنگھ ممبئی چلے گئے اور کیریئر کے لیے ماڈلنگ کا پیشہ اپنایا۔ انھوں نے فیشن ویک کے بہت سے اسائنمنٹس لیے اور اپنے پیشے کے ایک حصے کے طور پر بین الاقوامی کاموں میں حصہ لیا۔ اداکاری کے میدان میں ان کی پہلی فلم اداکار شائنی آہوجاکی ہندی فلم تھی، مگر ان پر چلنے والے مقدمہ کی وجہ سے اس فلم کی تکمیل رک گئی ۔ 

## فلمی کیریئر
اداکاری کے سلسلے میں ان کی پہلی پہچان شائنی آہوجا کی ہندی فلم پروجیکٹ کا حصہ تھی ، لیکن فلم ڈبہ بند ہو گئی۔ فلموں میں کیریئر کے خواہش مند ، وہ اسٹیج اداکار بن گئے اور پھر بڑی کامیابی کے ساتھ تیلگو فلم جل (2015) کا حصہ بننے کے لیے آڈیشن دیا ، جس کے پروڈیوسر کو شمالی ہندوستانی پس منظر والے ایک ولن کی تلاش تھی۔ بعد میں فلم کی اداری کے لیے انھیں سراہا گیا اور مثبت تاثرات ملے ، جبکہ کک 2 (2015) تک ان کے فالو اپ کو بھی اتنا ہی سراہا گیا۔  اپنے اداکاری کے اعلی معیار کو برقرار رکھنے کے لیے ، کبیر نے کردار ادا کرنے سے پہلے اپنے کرداروں کا بغور تجزیہ کرنے کا انتخاب کیا اور دیگر منصوبوں کو ٹھکرا دیا ، انھیں کئی فلم کے مرکزی ویلن کردار کے روپ میں دیکھا جا سکتا ہے جن میں روی تیجا کی فلم *بنگال ٹائیگر* (2015) قابل زکر ہے کبیر دوھن سنگھ نے اس کے بعد ہدایتکار شیوا کی انتقامی ڈراما پر مبنی فلم *ویدالم* (2015) میں ولن کی اداکاری کرتے ہوئے تامل فلموں میں قدم رکھا ، جس میں اجیت کمار مرکزی کردار میں تھے۔ جس میں اجیت کمار مرکزی کردار میں تھے۔ 

اپنی ابتدائی فلموں کی کامیابی کے بعد ، کبیر نے بیک وقت متعدد تیلگو فلموں میں کام کرنا شروع کیا جن میں *ڈکٹیٹر* اور *[[سردار گبر سنگھ]]* شامل ہیں اور انھیں "جنوبی فلمی فلموں میں مصروف ترین بیڈی(ویلن)" کہا جاتا ہے۔ 

## فلمی گرافی

## حوالہ جات

## بیرونی روابط

* 

زمرہ:بھارتی سکھ
زمرہ:ہریانہ کے مرد اداکار
زمرہ:فرید آباد کی شخصیات
زمرہ:کنڑا سنیما کے مرد اداکار
زمرہ:تیلگو سنیما کے مرد اداکار
زمرہ:اکیسویں صدی کے بھارتی مرد اداکار
زمرہ:1986ء کی پیدائشیں
زمرہ:بقید حیات شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہریانہ کی شخصیات
ڈنڈوت

**ڈنڈوت**  جسم کو تکریم یا اطاعت شعاری سے منھ کے بل دراز کرنے کے اظہار کی حالت کو کہتے ہیں۔

دنیا کے بڑے بڑے مذاہب میں ڈنڈوت کرنا جھکنے یا کسی بڑی شخصیت کی عبادت کرنے کے لیے ہوتا ہے، جیسا کہ دین اسلام میں نماز میں سجدہ ہوتا ہے۔

## حوالہ جات

زمرہ:انسانی بدن کی حالتیں
زمرہ:دعائیں
زمرہ:رسومات
زمرہ:اشاراتی حرکات
تری رتن

**تری رتن** (، ) بدھ مت میں تین چیزوں کا مجموعہ ہے: پہلا بُدھ، دوسرا دھرم (عقیدہ یا نظریات) اور تیسرا سَنگھ (خانقاہی سلسلہ یا برادری)۔

بودھ بنتے وقت یہی تری رتن کے الفاظ کہے جاتے ہیں ”بدھم شرنم گھچامی (میں بدھ کی پناہ میں آتا ہوں)، دھمم شرنم گھچامی (میں دھرم کی پناہ میں آتا ہوں) اور سنگھم شرنم گھچامی (میں جماعت کی پناہ میں آتا ہوں)ـ“
## اقوال زریں
جس تقریب میں کٹر پیرو تری رتن کہہ کر پناہ میں آتے ہیں اسی میں پانچ اقوال زریں (پنچ شیل) بھی پڑھتے ہیں۔ بھکشو (بودھ راہب) پیروؤں سے اقوال زریں کا عہد لیتے ہیں، جو ایک اضافی نفسیاتی تاثر دیتا ہے۔ پنچ شیل حسب ذیل ہیں:
# قتل سے اجتناب کرنا؛
# چوری سے اجتناب کرنا؛
# جھوٹ سے اجتناب کرنا؛
# ناجائز جنسی سلوک سے اجتناب کرنا؛
# نشہ آور چیزوں سے اجتناب کرنا؛

پانچ اقوال زریں بدھ مت کی قدیم کتب مقدسہ میں مذکور ہے۔ سب سے پہلے پنچ شیل اور تری رتن (بدھ، اس کی تعلیمات اور خانقاہی جماعت) میں شردھا کے اظہار کیا جاتا ہے۔ پھر، پنچ شیل کٹر پیروکاری کی بنیاد بن جاتے ہیں۔

## حوالہ جات

زمرہ:بودھی اصطلاحات
زمرہ:بودھی فلسفیانہ تصورات
زمرہ:تبتی بدھ متی اعمال
زمرہ:چھوٹے پیغام خانوں کا استعمال کرنے والے مضامین
زمرہ:مضامین جن میں خمیر زبان کا متن شامل ہے
زمرہ:مضامین جن میں سنسکرت زبان کا متن شامل ہے
زمرہ:مضامین جن میں سنہالی زبان کا متن شامل ہے
زمرہ:مضامین جن میں کوریائی زبان کا متن شامل ہے
زمرہ:بدھ رسومات
زمرہ:بدھ علامات
زمرہ:گوتم بدھ
زمرہ:وجریان
زمرہ:سنسکرت الفاظ اور جملے
چول حکومت

**چول حکومت** جس کا عرصہ 850ء تا 1200ء پر محیط ہے، اپنی انفرادیت اور خلاقیت کی بنا پر تاریخ ہند میں خاص مقام رکھتی ہے۔ چول سلاطین کا خانوادہ جنوبی ہندوستان کا پہلا شاہی خاندان ہے جس نے پورے جنوبی ہند کو ایک مرکز کے تحت متحد کر لیا تھا۔ گو جی اس کے نظام حکومت کا موازنہ موجودہ ترقی یافتہ نظام حکومت سے نہیں کیا جا سکتا، تاہم ان کا دور حکومت رعایا کے لیے ایک خوش حال اور کامیاب دور سمجھا جاتا ہے۔ ان کا انتظام و انصرام بے حد منظم اور مکمل تھا۔ بادشاہ کی حیثیت خود مختار حاکم کی تھی جس میں سلطنت کے سیاہ سفید کا مالک سمجھا جاتا اور دیگر تمام امرائے سلطنت اس کے ماتحت ہوا کرتے تھے۔

## حدود سلطنت
980ء سے 1150ء کے دوران میں چول سلطنت مشرق کے ساحل سمندر سے مغرب کے ساحل سمندر تک سارے جزیرہ نمائے جنوبی ہند پر حکمران تھی۔ شمال میں تنگ بھدرا ندی اور وینگی سے اس کی سرحدیں متصل تھیں۔ گوکہ وینگی کا علاحدہ سیاسی وجود تھا لیکن اس کی ساری ضروریات چول سلطنت کی سرزمین سے پوری ہوتی تھیں اس لیے دونوں کے آپسی رشتے بے حد مضبوط اور بہت گہرے تھے۔ اس لحاظ سے دیکھیں تو چول سلطنت کا دائرہ اقتدار دریائے گوداوری کے ساحل تک پھیلا ہوا تھا۔ اہم فتوحات سندر چول اور راجندر چول اول کے عہد میں ہوئیں جبکہ بیشتر فتوحات کا سہرا راج راج کے سر بندھتا ہے جس کے عہد حکومت میں چول سلطنت ایک چھوٹی ریاست میں تبدیل ہو گئی تھی اور حاکم سلطنت کی حیثیت بادشاہ کی ہو گئی تھی۔ بادشاہ سلطنت کو "چکرورتی گل" (شہنشاہ) اور "تری بھوون چکرورتی" (تین دنیاؤں کا مالک) کا خطاب دیا جاتا تھا۔ راج راج کے عہد ہی سے انتظام حکومت میں ولی عہد سلطنت کا عمل دخل بھی شروع ہو چکا تھا اور چھوٹے شہزادے گورنر بنائے جانے لگے تھے۔

## حوالہ جات

* Nilakanta Sastri, K.A. (1955). A History of South India, OUP, New Delhi (Reprinted 2002).
* Nilakanta Sastri, K.A. (1935). The CōĻas, University of Madras, Madras (Reprinted 1984).

زمرہ:سلطنت چول
ہیبا پٹیل

**ہیبا پٹیل** ایک بھارتی اداکارہ اور ماڈل ہیں جو کنڑ ، تمل اور تیلگو فلموں میں کام کرتی ہیں۔ ہیبا پٹیل 6 جنوری 1989ء کو ممبئی مہاراشٹر میں پیدا ہوئیں،

## فلمی کیریئر
ہیبا پٹیل نے 2014 میں کنڑ زبان کی فلم *ادھیکشا* کے ساتھ فلمی دنیا میں قدم رکھا، اس فلم میں وہ ایشوریا نامی ایک اسکول طالبہ کے کردار میں نظر آئیں   مخلوط جائزوں میں کئی تاخیر کے بعد فلم ریلیز ہوئی اور باکس آفس پر ناقص کارکردگی کا مظاہرہ کیا۔  یہ فلم دراصل اداکار کارتھکیرن کی تمل زبان کی فلم وروتھپداتا والیبر سنگم(ہندی ڈب: میں تجھ پر قربان) کا ری میک تھی۔ اس فلم کی کہانی کو تیلگو زبان میں کرنٹ تھیگا (ہندی ڈب: ڈون کی جنگ) کے نام سے بھی بنایا گیا جس میں منوج منچو، رکول پریت سنگھ اور سنی لیونی مرکزی کردار میں تھے۔

اس کے بعد ہیبا پٹیل تیلگو فلم *آلا ایلا* میں نظر آئیں۔  جس نے باکس آفس پر سست آغاز کیا، بعد میں فلم کو مثبت تاثرات ملے۔  اس کے بعد ہیبا فلم *کماری 21 ایف*   (2015) میں مرکزی ٹائٹل کردار میں نظر آئیں ، جو ایک آنے والی عمر کی محبت کی کہانی تھی۔ اس فلم کو ملے جلے تاثرات ملے، ہیبا کی اداکاری کو پسند کیا گیا۔ *[[دکن کرانیکل|دکن کرانکل]]* ایک ایک جائزہ نگار نے لکھا ہے کہ ہیبا پٹیل نے شو لوٹ لیا"۔  کماری 21 ایف سے ہیبا کو تیلگو فلموں میں ایک نئی شناخت ملی، ہیبا پٹیل کی فلم ایںجل کے پروڈوسر شری سںدراپو کرش‍ناریڈی اور ہدایتکار باہوبلی پلانی تھے، اس فلم میں ان کے ساتھ اداکار ناگا اَنویش نظر آئے۔ ہیبا پٹیل کی دیگر تیلگو فلموں میں اینجل، ایکادیکی، نانا نینو نا بوائے فرینڈز، مسٹر اور 25 کسسز شامل ہیں۔ہیبا پٹیل کی اکثر فلموں مثلا کماری 21 ایف، ایڈو راکم ادو راکم، نانا نینو نا بوائے فرینڈز، اندھاگاٖڑو میں ان کے ساتھ اداکار راج ترون نظر آئے۔

## فلموں کی فہرست

## نوٹ

### فوٹ نوٹ

## حوالہ جات

## بیرونی روابط

* 
* 

زمرہ:1989ء کی پیدائشیں
زمرہ:ممبئی کی اداکارائیں
زمرہ:کنڑا سنیما کی اداکارائیں
زمرہ:تیلگو سنیما کی اداکارائیں
زمرہ:تمل سنیما کی اداکارائیں
زمرہ:اکیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:بقید حیات شخصیات
زمرہ:ویکی ڈیٹا سے مطابقت رکھنے والی مختصر تفصیل
معرکہ تروپورمبیام

**معرکہ تروپورمبیام**  سنہ 879ء میں پانڈیہ بادشاہ وارگن ورمان دوم، پَلَّو، مغربی گنگ خاندان اور قرون وسطیٰ کی چول سلطنت کے درمیان موجودہ کمباکونم مقام کے قریب پیش آیا تھا۔ پانڈیہ اور وارگن دوم کو اس معرکہ میں شکست ہوئی اور نتیجتاً تخت اقتدار سے معزول ہوئے۔ اس جنگ کے بعد پانڈیہ اور پلو اقتدار کا سورج غروب اور کال بہرا عہد حکومت سے صدیوں کی تاریک گمنامی کے سحر سے چول سلطنت کا خورشید اقتدار دوبارہ طلوع ہوا۔ لہذا جنوبی ہند کی تاریخ میں اس معرکے کو ایک نقطہ انقلاب بھی سمجھا جاتا ہے۔

## اسباب
نویں صدی عیسوی کے آغاز میں پلو سلطنت جو تین صدیوں سے جنوبی ہند کے بیشتر علاقوں پر حاکم تھی کمزور ہونے لگی۔ پلو حکومت کی اس کمزوری سے فائدہ اٹھاتے ہوئے پانڈیہ بادشاہ ورگن ورمان نے پلو بادشاہ اپرجیت کو اپنا مطیع بنانے کی کوشش شروع کر دی۔ اسی اثنا میں چول بادشاہ وجے لایا اور ان کے فرزند آدتیہ چول اول بھی جو اس وقت پلو سلطنت کے جاگیردار تھے پانڈیہ کی مدد کو پہنچ گئے۔ علاوہ ازیں اپرجیت کو مغربی گنگ خاندان کے بادشاہ پرتھوی پتی اول کی حمایت بھی حاصل ہو گئی۔ واضح رہے کہ وجے لایا چول کی اس جنگ میں شرکت اب تک موضوع بحث ہے کیونکہ یہ کہا جاتا ہے کہ اس معرکہ سے تقریباً نو برس قبل ان کی وفات سنہ 870ء میں ہو چکی تھی۔

## واقعات و حوادث
سنہ 879ء میں تنجاؤر ضلع میں واقع تروپورمبیام یا شری پورم بیام کے مقام پر پلو سلطنت، مغربی گنگ خاندان اور چول کی افواج اکٹھا ہوئیں۔ پرتھوی پتی دوم کے عہد کی تختیوں سے معلوم ہوتا ہے کہ پرتھوی پتی اول گھمسان کی جنگ کے بعد مارے گئے اور ان کی اتحادی افواج لاشوں کا ڈھیر لگانے کے بعد بمشکل تمام فتح حاصل کر سکیں۔

## نتیجہ
اس معرکہ کے نتیجہ میں پانڈئے زوال کا شکار ہوئے اور دو صدیوں تک ابھر نہ سکے۔

## حوالہ جات

* 

زمرہ:879ء
زمرہ:بھارت میں نویں صدی
زمرہ:پانڈئے شاہی سلسلہ
زمرہ:سلطنت چولا سے وابستہ معرکے
لبید بن سہل

**لبید ابن سہل انصاری** قبیلہ انصار سے تعلق رکھنے والے صحابی رسول ہیں
یہ درحقیقت قبیلہ انصار سے ہیں یا ان کے حلیف ہیں ان کا ذکربنی ابیرق کے قصہ میں آتاہے۔ بنی ابیرق قبیلہ بنی ظفرکے چند لوگ تھے کل تین آدمی تھے ایک کا نام بشردوسرے کابشیرتیسرے کے مبشرتھا۔بشیرکی کنیت ابوطعمہ تھی شاعر تھامنافق تھااپنے اشعارمیں رسول خداصلی اللہ علیہ وسلم کی ہجوکرتاتھا۔اورکہہ دیا کرتاتھاکہ یہ اشعار تو فلاں شخص کے ہیں میرے نہیں ہیں مگرصحابۂ کرام ان اشعار کو سنتے ہی کہہ دیا کرتے تھے کہ وہ دشمن خدا جھوٹاہے یہ اشعاراسی کے ہیں بشیرکاچچارفاعہ بن زید ایک مالدار آدمی تھا اسلام کی رغبت اس کے دل میں آگئی تھی اورقریب تھا کہ مسلمان ہوجائے اس زمانہ میں یہ دستور تھاکہ جب کوئی قافلہ شام سے گیہوں لے کرآتاتومالدارلوگ اپنے لیے گیہوں مول لیتے تھے اوراپنے اہل و عیال کے لیے جو خرید دیاکرتے تھے چنانچہ اس وقت بھی ایک قافلہ گیہوں لے کر آیا رفاعہ نے اپنے دوبورہ گیہوں کے خرید لیے اور ان کو اپنے بالاخانہ میں رکھ دیااس بالاخانہ میں دوزرہیں تھیں اوران زرہوں کے درست کرنے کے کچھ آلات تھے پس رات کوبشیر ان کے گھر میں گئے اوروہ ہتھیاراورغلہَّ سب چرالائے صبح کو رفاعہ نے مجھے (یعنی قتادہ کو)بلابھیجااورکہاکہ دیکھورات کو ہمارے ہاں چوری ہو گئی اورہماراغلّہ اورہتھیار سب جاتے رہے بشیراوران کے بھائیوں نے کہاکہ خدا کی قسم یہ فعل لبید بن سہل کا ہے جوہمارے قبیلہ کا ایک شخص ہے یہ شخص نیکوکاری اورزہد و تقوی کے ساتھ مشہورتھاجب یہ خبرلبید کو پہنچی تو وہ تلوار لے کرپہنچے اوربنی ابیرق کے پاس گئے کہ خداکی قسم یہ تلوار تمھارے گوشت میں مل جائے گی ورنہ صاف صاف بتاؤ کہ یہ چوری کس نے کی ہے بنی ابیرق نے کہاآپ یہاں سے جائیے اللہ کی قسم آپ اس چوری سے بری ہیں اس کے بعد پوری حدیث ذکرکی۔۔اسی واقعہ میں اللہ عزوجل نے یہ آیتیں نازل فرمائی تھیں اناانزلناالیک الکتاب بالحق لتحکم بین الناس الی قولہ ومن یکسب خطیئتہً اواثماثم یرم بہ بریئا فقداحتمل بہتاناواثمامبیناان کا تذکرہ تینوں (ابن مندہ ابو نعیم ابن عبد البر) نے لکھاہے۔
ابن کلبی نے لبیدہ کا نسب اس طرح بیان کیاہے لبید بن سہل بن حارث بن عروہ بن عبدرزاح بن ظفراورکہاہے کہ چوری کی تہمت انھیں پرلگائی گئی تھی مگرابوعمرسے تعجب ہے کہ انھوں نے کہامیں نہیں جانتاکہ آیایہ انصارکے خاندان سے ہیں یاانصارکے حلیف ہیں باوجودیکہ نسب سے واقف تھے۔  
## حوالہ جات

زمرہ:3ھ کی وفیات